

**GUVERNUL REPUBLICII MOLDOVA**

**HOTĂRÎRE**

**nr. \_\_\_\_\_\_\_\_ din \_\_\_\_\_\_\_\_ 2014**

**cu privire la modificarea şi completarea Hotărîrii Guvernului nr. 800 din 28.10.2011**

\*\*\*

În scopul asigurării bunei participări a Republicii Moldova la Expoziţia Mondială “Milano 2015”, care se va desfăşura în perioada 1 mai – 31 octombrie 2015 în oraşul Milano, Republica Italiană, Guvernul

**HOTĂRĂŞTE:**

Hotărîrea Guvernului nr.800 din 28 octombrie 2011 “Cu privire la Comitetul organizatoric pentru pregătirea participării Republicii Moldova la Expoziţia Mondială “Milano 2015” (Monitorul Oficial al Republicii Moldova 2011, nr.187-191, art.879), se modifică şi se completează după cum urmează:

1. Se completează cu un punct nou, 21, cu următorul cuprins:

“21.Se desemnează doamna Dona Şcola, director executiv al Organizaţiei de Atragere a Investiţiilor şi Promovare a Exportului din Moldova, în calitate de Vice-comisar General al Secţiunii Naţionale.

2. În punctul 3, se substituie sintagma „agent economic responsabil de organizarea participării Republicii Moldova la Expoziţia Mondială „Milano 2015” cu sintagma „consultant în vederea executării acţiunilor necesare pentru participarea Republicii Moldova la Expoziţia Mondială „Milano 2015”.

3. Se completează cu un punct nou, 31, cu următorul cuprins:

“31. Organizaţia de Atragere a Investiţiilor şi Promovare a Exportului din Moldova se desemnează în calitate de instituţie publică responsabilă de organizarea participării Republicii Moldova la Expoziţia Mondială “Milano 2015”, precum şi de monitorizarea executării deciziilor adoptate în cadrul şedinţelor Comitetului organizatoric pentru pregătirea participării Republicii Moldova la Expoziţia Mondială “Milano 2015”.

4. Punctul 4 se completează cu litera d), cu următorul cuprins:

„d) va aviza toate contractele perfectate în scopul derulării adecvate a rapoartelor juridice necesare participării Republicii Moldova la Expoziţia Mondială “Milano 2015”.

5. În Anexa la Hotărîrea Guvernului nr. 800 din 28 octombrie 2011:

* la poziţia ANDRONIC Arcadie – director general al Centrului Internaţional de Expoziţii “Moldexpo” S.A., secretar al Comitetului organizatoric, sintagma „secretar al Comitetului organizatoric” se exclude;
* după poziţia LAZĂR Valeriu - viceprim-ministru, ministru al economiei, preşedinte al Comitetului organizatoric, se completează poziţia: “ŞCOLA Dona – director executiv al Organiţiei de Atragere a Investiţiilor şi Promovare a Exportului, secretar al Comitetului organizatoric”;
* la poziţia ŞCOLA Dona – viceministru al tehnologiei informaţiei şi comunicaţiilor, sintagma “ŞCOLA Dona” se substituie cu sintagma “TARLEV Vitalie”;
* sintagma “JELIMALAI Denis – director executiv interimar al Organizaţiei de Promovare a Exportului din Moldova” se exclude.

**PRIM-MINISTRU Iurie LEANCĂ**

Contrasemnează:

Viceprim-ministru,

Ministrul economiei Valeriu LAZĂR